EkBass/fiwiki-20250220-pages-articles huggingface dataset:
Giorgio Chinaglia

Giorgio Chinaglia (24. tammikuuta 1947 – 1. huhtikuuta 2012) oli italialainen jalkapalloilija. Hän oli pelipaikaltaan hyökkääjä. Chinaglia pelasi urallaan muun muassa Laziossa ja New York Cosmosissa sekä Italian maajoukkueessa. == Seurajoukkueura == Chinaglia syntyi Italiassa, mutta pian sen jälkeen hänen perheensä muutti työn perässä Cardiffiin, Walesiin. Hän liittyi Swansea Towniin. Chinaglia joutui nopeasti ongelmiin seurajohdon kanssa temperamenttinsa takia, ja lopulta hänen Swansea-uransa päättyi hänen isänsä uhkailtua seuran valmentajaa. Perhe palasi tapauksen jälkeen Italiaan ja Chinaglia liittyi pieneen Massesen seuraan. Kolme vuotta myöhemmin Chinaglia pääsi Seria A:ssa pelaavaan Lazioon, jossa hän löi itsensä läpi. Chinaglia teki runsaasti maaleja, vaikka siihen aikaan Italiassa pelattiin hyvin puolustusvoittoisesti. Kaudella 1973–1974 hän voitti Serie A:n maalikuninkuuden ja toi osaltaan Laziolle seuran ensimmäisen mestaruuden. Lazion 100-vuotisjuhlallisuuksissa kannattajat äänestivät Chinaglian seuran kaikkien aikojen parhaaksi pelaajaksi. Vuonna 1976 Chinaglia siirtyi Yhdysvaltoihin New York Cosmosiin, jossa hän pelasi hyökkääjänä Pelén rinnalla. Chinagliasta tuli Yhdysvalloissa erittäin suosittu tähti. Hän pelasi seurassa yli seitsemän vuotta, joiden aikana hän teki lähes maalin ottelua kohti yli 200 liigaottelun aikana. Hän on edelleen eniten maaleja tehnyt pelaaja Yhdysvaltain liigajalkapallossa. Vuonna 2000 Chinaglia valittiin National Soccer Hall of Fameen. Cosmos ja NASL lakkautettiin 1980-luvun puolivälissä ja pian myös Chinaglia lopetti uransa. == Maajoukkueura == Chinaglia pelasi urallaan 14 maaottelua, joissa hän teki neljä maalia. Ensimmäisen maaottelun Chinaglia pelasi 1972 ja hän oli mukana myös 1974 MM- kisoissa. Lopputurnauksessa hän suuttui ja solvasi valmentajaa tämän vaihdettua Chinaglian ottelussa Haitia vastaan. Tapauksen jälkeen Chinagliaa ei enää valittu maajoukkueeseen. == Myöhempi elämä == Pelaajauran jälkeen Chinaglia toimi Lazion puheenjohtajana 1983–1985. Vuonna 2006 Chinaglia pidätettiin epäiltynä osallisuudesta rikollisryhmään, joka yritti ostaa Lazion. Tapauksen jälkeen Chinaglia asui Yhdysvalloissa, jossa hän toimi muun muassa jalkapalloaiheisen radio-ohjelman isäntänä. Chinaglia kuoli 1. huhtikuuta 2012 sydänkohtaukseen. == Lähteet == * === Viitteet === Luokka:79.31 Jalkapallo Luokka:Italialaiset jalkapalloilijat Luokka:Vuonna 1947 syntyneet Luokka:Vuonna 2012 kuolleet
Malmberg

Malmberg on sukunimi. Se voi tarkoittaa ainakin seuraavia: ==Sukuja== *Malmberg, savolainen suku *Malmberg, Malmivaara, pohjalainen suku ==Henkilöitä== * Aino Malmberg (1865–1933), kirjailija, diplomatian harrastaja * Antti Malmberg (1921–2017), suomalainen metsänhoitaja ja metsäopetuksen kehittäjä, metsäneuvos * Bertil Malmberg (1889–1958), ruotsalainen kirjailija, Ruotsin akatemian jäsen * Bertil Malmberg (1913–1994), ruotsalainen kielitieteilijä * Caj Malmberg (s. 1948), suomalainen painija * Dag Malmberg (s. 1953), ruotsalainen näyttelijä * Elise Malmberg (s. 1995), ruotsalainen aitajuoksija * Emil Malmberg (1863–1952), suomalainen lehtori ja suomentaja * Eric Malmberg (1888–1951), ruotsalainen elokuvaohjaaja ja näyttelijä * Erik Malmberg (1892–1934), suomalainen jääkärieverstiluuntnantti * Heikki Malmberg (s. 1981), Diablo-yhtyeen rumpali * Hugo Malmberg (1864–1956), oikeusministeri, Vaasan hovioikeuden presidentti * Ilkka Malmberg (1954–2016), sanomalehtitoimittaja ja tietokirjailija * Jakob Johan Malmberg (1786–1845), suomentaja * Jarkko Malmberg (s. 1973), Sastamalan kaupunginjohtaja * Johan August Malmberg, Aukusti Juhani Mela (1846–1904), luonnontutkija, tietokirjailija ja kulttuurivaikuttaja * Karl August Malmberg (1819–1901), kollegiasessori, kunnallismies ja herännäisjohtaja * Lauri Malmberg (1888–1948), jääkärikenraali, suojeluskuntain komentaja * Martti Malmberg (1911–2002), kommunistipoliitikko * Niilo Kustaa Malmberg (1807–1858), herännäisen herätysliikkeen johtohahmoja * Olavi Malmberg (1893–1920), kirjailija * Pertti Malmberg (s. 1945), kontra-amiraali * Raili Malmberg (1926–2024), toimittaja * Richard Malmberg (1877–1944), kirjailija, kirjailijanimenä Gustav Alm * Viktor Malmberg (1867–1936), kuvanveistäjä, taideopettaja Luokka:Sukunimet
WesTV

WesTV oli Raumalla toiminut paikallistelevisiokanava, joka aloitti toimintansa vuonna 1982 nimellä Rauma TV. Vuosina 2003–2011 kanava tunnettiin nimellä Ganal TV, minkä jälkeen se käytti jälleen vuoden ajan alkuperäistä nimeään."Paikallistelevision katsojatyytyväisyys, Case: Ganal TV", Satakunnan Ammattikorkeakoulu Toimitettua ohjelmaa Wes TV lähetti noin 12 tuntia vuorokaudessa. Kanava näkyi ilmaisena yli 75 000 kotitaloudessa Satakunnan alueella DNA:n kaapeliverkossa."Kanava- ja TV-korttimuutoksia DNA:n kaapeliverkossa" DNA Oy, 28.9.2011 Raision ja Turun alueella Rauma TV lopetti lähetykset 16. huhtikuuta 2012.DNA Kanava lopetti lopullisesti vuoden 2015 aikana. ==Lähteet== == Aiheesta muualla == *WesTV:n kotisivut Luokka:Rauman media Luokka:Suomalaiset televisiokanavat Luokka:Vuonna 1982 perustetut televisiokanavat Luokka:Vuonna 2015 lakkautetut televisiokanavat
Kuukausiloma

Kuukausiloma eli kuukausilupa oli Suomen kouluissa 1960-luvulle saakka kouluvuoden aikana kerran kuukaudessa sunnuntaiden ja muiden pyhäpäivien lisäksi annettu lupa- eli vapaapäivä. Suomen kouluissa työskenneltiin vuoteen 1971 pää­sääntöisesti kuutena päivänä viikossa, maanantaista lauantaihin, mutta kerran kuu­kaudessa oli yksi arkipäivä vapaata. Lisäksi kesäloma oli nykyistä pidempi ja kesti kesäkuun alusta elokuun loppuun. Kansa- ja oppikouluissa työ- ja loma-ajat lisäksi poikkesivat jonkin verran toisistaan. Oppikoulujen osalta kuu­kausi­lomasta oli säädetty vuoden 1872 Koulujärjestyksessä. Sen ajankohdasta päätti rehtori.Koulujärjestys (26/1872), 14 §. Kun vuonna 1933 otettiin käyttöön hiihtoloma, päätettiin kuitenkin, ettei maaliskuussa ollut annettava hiihto­loman lisäksi tavanomaista kuukausi­lomaa.Asetus sisältävä väliaikaisia säännöksiä oppikoulujen luku- ja loma-ajoista (300/33) Kansa­koulujen osalta säädettiin vuonna 1958, että luku­vuodessa oli 200 työpäivää.Kansakoululaki (247/1957), 4 § Täten loma- aikojen lisäksi lukuvuoteen mahtui muutama lupapäivä, ja asetuksen mukaan ne oli sijoitettava välittömästi sunnuntain tai kirkollisen juhlapäivän edelle tai sen jälkeen, yleensä siis lauantaiksi tai maanantaiksiKansakouluasetus (321/58), 5 § Kun työelämässä 1960-luvulla vähitellen siirryttiin viisi­päiväiseen työ­viikkoon, tehtiin samoin vaiheittain myös kouluissa. Syyslukukauden alusta 1968 lähtien olivat syyskuussa lauantait lupa­päiviä, samoin toukokuussa paitsi silloin, kun samalle viikolle sattui jokin muu yleinen pyhä- tai vapaapäiväAsetus valtion oppikoulujen luku- ja loma-ajoista (222/1968)Asetus kansakouluasetuksen muuttamisesta (223/1968) (vappu, helatorstai tai toinen helluntaipäivä). Muuna aikana luku­vuodesta oli vapaa­päiviä sunnuntaiden ja muiden pyhä­päivien sekä loma-aikojen lisäksi enää yhteensä vain neljä.. Koko vuodeksi viisi­päiväiseen työ­viikkoon siirryttiin kouluissa syysl­uku­kauden alusta 1971, jolloin samalla kesä­lomaa lyhennettiin, aluksi väliaikaisella säännöksellä,Asetus väliaikaisesta poikkeuksesta eräisiin oppikoulua koskeviin säännöksiin ja määräyksiin (436/1971)Asetus kansakouluasetuksen väliaikaisesta muuttamisesta (437/1971) seuraavasta vuodesta lähtien vakinaisesti.Asetus valtion oppikoulujen työajoista (327/1972)Asetus kansakouluasetuksen muuttamisesta (378/1972) Vapaiden lauantaiden lisäksi ei kouluissa enää tämän jälkeen annettu vanhan käytännön mukaisia kuukausilomia. == Lähteet == Luokka:Suomen koulutus
Markiisi (verho)

Markiisi on ikkunan yläpuolelle asenettava yleensä kankaasta tehty peite, joka antaa suojaa auringonpaisteelta. Suomessa markiisien sijaan auringonvalolta suojaavat edelleen sälekaihtimet, mutta hiljalleen markiisien käyttö on yleistymässä. Jo 1990-luvulta markiisit ovat olleet yleistymään päin esimerkiksi Ruotsissa. Markiisi on ikkunaa hieman leveämpi kangaskatos, joka kaartuu jyrkässä kulmassa eteenpäin ja suojaa suoralta auringonpaisteelta. Markiisi on tuettu seinään kiinnitetuetuilla varsilta, jotka myös pingottavat kankaan. Terassimarkiisi suojaa terassia tai patiota suoralta auringolta sekä sateelta. Terassimarkiisi on loivempi ja ulottuu kauemmas seinästä kuin ikkunamarkiisi. Terassimarkiisin ja ikkunamarkiisin lisäksi on vielä kolmas malli, laskostettava korimarkiisi. Markiisia pidetään auki tarpeen mukaan ja se on kelattavissa pois, kun sitä ei tarvita. Markiisi kelataan joko sähköllä tai käsin. Jousi tai kaasujousi helpottaa markiisin avaamista painovoiman lisäksi. Nykyisellään markiisin moottoreihin voidaan myös kytkeä automatiikka, joka kelaa markiisia säätilan mukaan. Markiisi ei aina tarvitse lupaa rakennusvalvontaviranomaisilta, kuitenkin kaavoitetuilla alueilla ja kulttuurihistoriallisesti arvokkaissa ympäristöissä kannattaa aloittaa markiisin suunnittelu ottamalla ensin yhteyttä kunnan rakennusvalvontaan. Markiisi suojaa auringolta eri tavoin kuin esimerkiksi verhot tai sälekaihdin, sillä verhoja tai sälekaihdinta käytettäessä aurinko pääsee kuumentamaan ainakin uloimman ikkunalasin, kun taas ikkunamarkiisia käytettäessä lasikin jää varjoon. Lisäksi markiisi ei peitä näköalaa, mutta suojaa silti tehokkaasti kasvit, tapetit, tekstiilit ja huonekalut. == Lähteet == * Suomela-lehden verkkosivut == Aiheesta muualla == Luokka:Arkkitehtuurin käsitteet
Pendletonin laki valtion viranhaltijoista

Pendletonin laki valtion viranhaltijoista (, virallisesti ch. 27, 22 Stat. 403) on liittovaltion laajuinen laki Yhdysvalloissa. Vuonna 1883 hyväksytty Pendletonin laki kielsi Yhdysvaltain liittovaltion alaisten virkamiesten palkkaamisen tai erottamisen poliittisin perustein. Ennen lain voimaantuloa oli normaalia, että hallitseva puolue asetti puolueen tukijoita merkittäviin virkoihin, mitä kutsuttiin spoils-järjestelmäksi. Yksi tunnetuimmista esimerkeistä on vuodelta 1871, jolloin presidentti Ulysses S. Grant ja yksi republikaanisen puolueen johtohahmoista, Roscoe Conkling, nimittivät Chester A. Arthurin korkeaan virkaan New Yorkin satamaan. Arthur, joka sai nimityksellä tuhatkunta alaista, palkkasi alaisikseen Conklingia tukeneita republikaaneja, jotka antoivat osan palkastaan suoraan puolueelle. Ensimmäisen kerran poliittisia nimityksiä yritti estää vuosina 1877–1881 presidenttinä toiminut republikaani Rutherford B. Hayes. Hayes erotti useita poliittisesti nimitettyjä virkamiehiä, myös Chester A. Arthurin. Myös Hayesin seuraaja, republikaani James Garfield, pyrki aktiivisesti lopettamaan poliittiset nimitykset. Garfieldin suunnitelmat jäivät kesken, kun häntä ammuttiin presidenttikauden alussa. Garfieldin kuoltua muutamaa kuukautta myöhemmin presidentiksi nousi varapresidentti Chester A. Arthur. Arthur kannatti ennen presidentiksi nousemista poliittisia nimityksiä, mutta yllättäen tuki Pendletonin lakiehdotusta, jonka hän hyväksyi tammikuussa 1883. == Lähteet == Luokka:Yhdysvaltain liittovaltion lainsäädäntö Luokka:1883
Stay with The Hollies

Stay with The Hollies on The Holliesin debyyttialbumi, joka julkaistiin vuonna 1964. == Kappalelista == == Kokoonpano == * Allan Clarke - laulu * Eric Haydock - bassokitara * Tony Hicks - laulu, kitara * Graham Nash - laulu, rytmikitara * Bobby Elliott - rummut * Don Rathbone - rummut kappaleissa "Little Lover", "(Is not That) Just Like Me" ja "Searchin'" == Lähteet == Luokka:Vuoden 1964 esikoisalbumit Luokka:The Holliesin albumit
Luis Armando Bambarén Gastelumendi

Luis Armando Bambarén Gastelumendi (14. tammikuuta 1928 – 19. maaliskuuta 2021Catholic-Hierarchy.org: Bishop Luis Armando Bambarén Gastelumendi) oli perulainen roomalaiskatolinen piispa. Hänet vihittiin jesuiittojen papiksi 15. heinäkuuta 1958 ja nimitettiin Liman arkkihiippakunnan vihkipiispaksi sekä Sertein titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Juan Landázuri Ricketts, jota avustivat Ricardo Durand Flórez ja Alcides Mendoza Castro. Bambarén Gastelumendi sai 2. kesäkuuta 1978 nimityksen Chimboten prelaatiksi ja sitten 6. huhtikuuta 1983 piispaksi. Hän jäi eläkkeelle 4. helmikuuta 2004. == Lähteet == Luokka:Perulaiset papit Luokka:Katoliset piispat Luokka:Vuonna 1928 syntyneet Luokka:Vuonna 2021 kuolleet
David Helfgott

David Helfgott (s. 19. toukokuuta 1947 Melbourne) on australialainen konserttipianisti. Helfgott tunnetaan yhtä hyvin skitsoaffektiivisesta häiriöstään ja sen vaikutuksesta hänen konserttiesiintymisiinsä kuin musiikillisista ansioistaankin. Helfgott saavutti maailmanlaajuista kuuluisuutta itsestään kertovasta elokuvasta Loisto (1996, Australia). Elokuva voitti parhaan elokuvan Golden Globe -palkinnon ja oli Oscar-ehdokkaana parhaan elokuvan kategoriassa. Helfgottia elokuvassa esitti Geoffrey Rush. Elokuvassa on joitain epätarkkuuksia Helfgottin elämän kuvauksen suhteen.Margaret Helfgott and Tom Gross, Out of Tune: David Helfgott and the Myth of Shine, ISBN 0-446-52383-6, pub. Warner Books (1998) Helfgott tekee ahkerasti konserttikiertueita Australiassa ja silloin tällöin myös ulkomailla. ==Lähteet== * David Helfgottin biografia hänen omilla kotisivuillaan ===Viitteet=== Luokka:Australialaiset pianistit Luokka:Vuonna 1947 syntyneet Luokka:Elävät henkilöt
Kaappaus Pohjanmerellä

Kaappaus Pohjanmerellä () on Andrew V. McLaglenin ohjaama elokuva vuodelta 1979, jonka pääosassa näyttelee Roger Moore. Elokuva kertoo iskuryhmästä, joka lähtee pelastamaan kaapattuja öljynporauslauttoja. == Rooleissa == == Vastaanotto == Video-oppaassa vuodelta 1994 Bello Romano kutsui elokuvaa vähätoimintaiseksi, viihteelliseksi trilleriksi ja antoi sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Vuoden 1979 brittiläiset elokuvat Luokka:Brittiläiset seikkailuelokuvat Luokka:Andrew V. McLaglenin ohjaamat elokuvat Luokka:Brittiläiset romaaneihin perustuvat elokuvat Luokka:Elokuvat merenkulusta
Giulio Einaudi (arkkipiispa)

Giulio Einaudi (11. helmikuuta 1928 – 28. joulukuuta 2017) oli italialainen roomalaiskatolinen piispa. Hänet vihittiin papiksi Saluzzon hiippakuntaan 29. kesäkuuta 1951 ja nimitettiin Villamagna in Tripolitanan titulaariarkkipiispaksi sekä apostoliseksi pro-nuntiukseksi Pakistaniin 10. marraskuuta 1976. Piispaksi vihkiminen seurasi 2. tammikuuta 1977. Pääkonsekraattorina toimi Agnelo Rossi, jota avustivat Domenico Enrici ja Antonio Fustella.Catholic-Hierarchy.org: Archbishop Giulio Einaudi Einaudi sai 5. elokuuta 1980 nimityksen apostoliseksi pro-nuntiukseksi Kuubaan. 23. syyskuuta 1988 hänet nimitettiin apostoliseksi nuntiukseksi Chileen ja 29. helmikuuta 1992 Kroatiaan. Hän jäi eläkkeelle 4. elokuuta 2003. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1928 syntyneet Luokka:Vuonna 2017 kuolleet
Giulio Einaudi

Giulio Einaudi on seuraavien henkilöiden nimi: * Giulio Einaudi (1928–2017), italialainen arkkipiispa * Giulio Einaudi (1912–1999), italialainen kustantaja.
Edvards Pavlovskis

Edvards PavlovskisCatholic.lv: 10. septembrī Edvardu Pavlovski ordinē par Jelgavas bīskapu (s. 30. elokuuta 1950) on latvialainen roomalaiskatolinen piispa. Hänet vihki papiksi Riian arkkihiippakuntaan Valerians Zondaks 25. toukokuuta 1975. Hänet nimitettiin Jelgavan hiippakunnan piispaksi 22. heinäkuuta 2011, ja piispaksi vihkiminen seurasi 10. syyskuuta. Pääkonsekraattorina toimi Antons Justs, jota avustivat Jānis Pujats ja Zbigņev Stankevičs.Catholic-Hierarchy.org: Bishop Eduards Pavlovskis == Lähteet == Luokka:Latvialaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Alcides Mendoza Castro

Alcides Mendoza Castro (14. maaliskuuta 1928 – 20. kesäkuuta 2012) oli perulainen roomalaiskatolinen arkkipiispa. Hänet vihittiin papiksi 15. syyskuuta 1951 ja nimitettiin Abancayn hiippakunnan vihkipiispaksi sekä Metraen titulaaripiispaksi 28. huhtikuuta 1958. Piispaksi vihkiminen seurasi 6. heinäkuuta. Pääkonsekraattorina toimi Carlos Maria Jurgens Byrne, jota avustivat Alberto Maria Dettmann y Aragón ja Fidel Mario Tubino Mongilardi.Catholic-Hierarchy.org: Archbishop Alcides Mendoza Castro Mendoza Castro sai 5. joulukuuta 1962 nimityksen Abancayn piispaksi ja 12. elokuuta 1967 Perun sotilasarkkipiispaksi sekä Pederodianan titulaariarkkipiispaksi. 5. lokakuuta 1983 hänet nimitettiin Cuzcon arkkipiispaksi, jona hän toimi, kunnes jäi eläkkeelle 29. marraskuuta 2003. Mendoza Castro osallistui Vatikaanin toiseen kirkolliskokoukseen. == Lähteet == Luokka:Perulaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2012 kuolleet
Porin Sanomat

Porin Sanomat oli Porissa vuosina 1973–2013 ilmestynyt kaupunkilehti. Sen jakelulevikki oli 60 000 kappaletta. Porin Sanomia julkaisi lehden viimeisinä vuosina Alma Media -konserniin kuuluva Satakunnan Kirjateollisuus. Lehti ilmestyi kahdesti viikossa, keskiviikkoisin ja lauantaisin. Kesäkuussa 2013 lehti fuusioitiin osaksi Satakunnan Kansaa, ja se alkoi ilmestyä lehden mukana perjantaisin jaettavana Porilaine-nimisenä liitteenä. == Lähteet == * Kaupunkiplus.fi/Porin Sanomat === Viitteet === == Aiheesta muualla == * Porin Sanomat verkossa Luokka:Porin media Luokka:Suomalaiset kaupunkilehdet Luokka:Alma Median sanomalehdet
Välimerentyräkki

Välimerentyräkki (Euphorbia characias) on monivuotinen ja myrkyllinen tyräkkikasvi. Kasvin latinankielinen nimi characias pohjautuu antiikin kreikkalaisen lääkärin ja kasvitieteilijän Dioskorideen teksteihin. Nimi viittaa kasvin suosimaan kiviseen tai kallioiseen elinympäristöön (hárakas = kivi). == Ulkonäkö ja koko == Välimerentyräkin lehdet ovat harmaat, pitkulaiset ja niitä on paljon. Kasvin varret ovat suoria ja vahvoja, ja alaosastaan paljaita. Välimerentyräkki kasvaa 30–80 senttimetriä korkeaksi. Kasvin kukinto on lyhytlapakkoinen ja muodoltaan tiheä sarja. Välimerentyräkki kukkii tammikuun lopulta toukokuun alkuun. == Levinneisyys == Välimerentyräkki kasvaa kotoperäisenä Välimeren alueella. Pohjois-Amerikassa kasvia tavataan Yhdysvaltojen länsirannikolla Kalifornian osavaltion Alamedan piirikunnassa, jonne se on istutettu. == Lähteet == Luokka:Tyräkit Luokka:Myrkylliset kasvit
Tomás Balduíno

Tomás Balduíno (31. joulukuuta 1922 Posse – 2. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. heinäkuuta 1948 ja nimitettiin Santíssima Conceição do Araguaian koadjuuttoriprelaatiksi sekä Vicus Pacatin titulaaripiispaksi 15. elokuuta 1967.Catholic-Hierarchy.org: Bishop Tomás Balduino, O.P. Balduíno sai nimityksen Goiásin piispaksi 10. marraskuuta 1967, ja piispaksi konsekroinnin suoritti 26. marraskuuta Sebastiano Baggio, jota avustivat Alberto Gaudêncio Ramos ja Alain Marie Hubert Antoine Jean Roland du Noday. Balduíno jäi eläkkeelle 2. joulukuuta 1998. Hän tuli tunnetuksi maattomien työläisten puolustajana.Brazil: Talking to Dom Tomás, the Bishop of the Landless == Lähteet == Luokka:Brasilialaiset papit Luokka:Katoliset piispat Luokka:Vuonna 1922 syntyneet Luokka:Vuonna 2014 kuolleet
Antônio Afonso de Miranda

Antônio Afonso de Miranda (14. huhtikuuta 1920 Cipotânea – 11. lokakuuta 2021 Juiz de Fora) oli brasilialainen roomalaiskatolinen piispa. Hänet vihittiin papiksi 1. marraskuuta 1945 ja nimitettiin Lorenan hiippakunnan piispaksi 3. marraskuuta 1971. Piispaksi vihkiminen seurasi 27. joulukuuta. Pääkonsekraattorina toimi Umberto Mozzoni, jota avustivat Belchior Joaquim da Silva Neto ja Cristiano Portela de Araújo Pena.Catholic-Hierarchy.org: Bishop Antônio Afonso de Miranda, S.D.N. Afonso de Miranda sai 11. heinäkuuta 1977 nimityksen Campanhan koadjuuttoripiispaksi ja 6. elokuuta 1981 Taubatén piispaksi. Hän jäi eläkkeelle 22. toukokuuta 1996. == Lähteet == Luokka:Brasilialaiset papit Luokka:Katoliset piispat Luokka:Yli satavuotiaiksi eläneet brasilialaiset Luokka:Vuonna 1920 syntyneet Luokka:Vuonna 2021 kuolleet
Hovila (täsmennyssivu)

Hovila voi tarkoittaa seuraavia: * Hovila, kaupunginosa Kotkassa * Hovilan kartano (historiallisissa lähteissä myös Ihamäen kartano), kartano Somerolla * Hovilan kartano, kartano Sysmässä * Sukunimenä: ** Magnus Hovila (1878−1946), korkeimman oikeuden oikeusneuvos
Emil Breitkreutz

Emil William Breitkreutz (16. marraskuuta 1883 Wausau, Wisconsin - 3\. toukokuuta 1972 San Gabriel, Kalifornia) oli yhdysvaltalainen yleisurheilija ja olympiamitalisti, joka kilpaili keskimatkojen juoksussa. Hänen seuransa oli Milwaukee Athletic Club. Breitkreutz opiskeli Etelä-Kalifornian yliopistossa, josta hän valmistui vuonna 1906. Hän osallistui St. Louisin olympialaisiin 1904 sattumalta, sillä hän oli enemmän kiinnostunut maailmannäyttelyssä esillä olleista tekniikka-asioista kuin samaan aikaan pidetyistä olympialaisista. Breitkreutz kuitenkin kilpaili 800 metrin juoksuussa, jossa hän sai pronssia johdettuaan vielä puolimatkassa. Hän teki samana vuonna matkan ennätysaikansa 1.56,3. Breitkreutz toimi yliopistonsa ensimmäisenä koripallovalmentajana ja oli myöhemmin Amateur Athletic Unionin yleisurheilutoimitsijana sekä lentopallojaoston puheenjohtajana. == Lähteet == Luokka:Yhdysvaltalaiset keskimatkojen juoksijat Luokka:Yhdysvaltalaiset olympiamitalistit Luokka:Vuonna 1883 syntyneet Luokka:Vuonna 1972 kuolleet
Bernard Ferdinand Popp

Bernard Ferdinand Popp (6. joulukuuta 1917 Nada, Texas – 27. kesäkuuta 2014) oli yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 24. helmikuuta 1943 ja nimitettiin sen vihkipiispaksi sekä Capsuksen titulaaripiispaksi 3. kesäkuuta 1983. Piispaksi vihkiminen seurasi 25. heinäkuuta. Pääkonsekraattorina toimi Patrick Fernández Flores, jota avustivat John Louis Morkovsky ja Hugo Mark Gerbermann.Catholic- Hierarchy.org: Bishop Bernard Ferdinand Popp Popp jäi eläkkeelle 23. maaliskuuta 1993. == Lähteet == Luokka:Yhdysvaltalaiset katoliset piispat Luokka:Vuonna 1917 syntyneet Luokka:Vuonna 2014 kuolleet
Diamantino Prata de Carvalho

Diamantino Prata de Carvalho (s. 20. marraskuuta 1940 Manteigas) on portugalilaissyntyinen, Brasiliassa toimiva roomalaiskatolinen piispa. Hänet vihittiin fransiskaanien papiksi 10. joulukuuta 1972 ja nimitettiin Campanhan hiippakunnan piispaksi 25. maaliskuuta 1998. Piispaksi vihkiminen seurasi 2. toukokuuta. Pääkonsekraattorina toimi Serafim Fernandes de Araújo, jota avustivat Albino Mamede Cleto ja Luís Flávio Cappio.Catholic-Hierarchy.org: Bishop Diamantino Prata de Carvalho, O.F.M. == Lähteet == Luokka:Portugalilaiset papit Luokka:Brasilialaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
I’m from Missouri

I'm from Missouri on yhdysvaltalainen komedia-/draamaelokuva vuodelta 1939, jonka ohjasi Theodore Reed. Pääosissa ovat Gladys George, Bob Burns ja Gene Lockhart; sivuosissa ovat muun muassa Judith Barrett, William Henry ja Patricia Morison. I'm from Missouri perustuu Homer Croyn ja Julian Streetin tarinoihin kirjasta Sixteen Hands. Tarinoista käsikirjoituksen laativat Duke Atteberry ja Jack Moffitt. Paramount Picturesin tuottama draamakomedia sai ensi-iltansa kotimaassaan ensimmäisen kerran New Yorkissa 22. maaliskuuta 1939 ja koko maassa 7. huhtikuuta. == Rooleissa == == Aiheesta muualla == * * Luokka:Yhdysvaltalaiset draamakomediaelokuvat Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat
Albino Mamede Cleto

Albino Mamede Cleto (3. maaliskuuta 1935 Manteigas – 15. kesäkuuta 2012) oli portugalilainen roomalaiskatolinen piispa. Hänet vihittiin papiksi 15. elokuuta 1959 ja nimitettiin Lissabonin vihkipiispaksi sekä Illiberin titulaaripiispaksi 6. joulukuuta 1982. Piispaksi vihkiminen seurasi 22. tammikuuta 1983. Pääkonsekraattorina toimi António Ribeiro, jota avustivat João Alves ja José da Cruz Policarpo.Catholic-Hierarchy.org: Bishop Albino Mamede Cleto Mamede Cleto sai 29. lokakuuta 1997 nimityksen Coimbran hiippakunnan koadjuuttoripiispaksi, ja 24. maaliskuuta 2001 hänestä tuli sen piispa. Hän jäi eläkkeelle 28. huhtikuuta 2011. == Lähteet == Luokka:Portugalilaiset papit Luokka:Katoliset piispat Luokka:Vuonna 1935 syntyneet Luokka:Vuonna 2012 kuolleet
Guilherme Porto

Guilherme Porto (s. 21. tammikuuta 1942) on brasilialainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Sete Lagoasin hiippakunnan koadjuuttoripiispaksi 15. heinäkuuta 1998. Piispaksi vihkiminen seurasi 12. lokakuuta. Pääkonsekraattorina toimi Serafim Fernandes de Araújo, jota avustivat José de Lima ja Diamantino Prata de Carvalho.Catholic- Hierarchy.org: Bishop Guilherme Porto 27\. lokakuuta 1999 Portosta tuli Sete Lagoasin piispa. == Lähteet == Luokka:Brasilialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
José de Lima

José de Lima (21. helmikuuta 1924 – 12. kesäkuuta 2013) oli brasilialainen roomalaiskatolinen piispa. Hänet vihittiin papiksi 8. joulukuuta 1948 ja nimitettiin Itumbiaran hiippakunnan piispaksi 13. huhtikuuta 1973. Piispaksi vihkiminen seurasi 15. heinäkuuta. Pääkonsekraattorina toimi Fernando Gomes dos Santos, jota avustivat Belchior Joaquim da Silva Neto ja Antônio Ribeiro de Oliveira.Catholic-Hierarchy.org: Bishop José de Lima De Lima sai 7. kesäkuuta 1981 nimityksen Sete Lagoasin hiippakunnan piispaksi, jona hän toimi, kunnes jäi eläkkeelle 27. lokakuuta 1999. == Lähteet == Luokka:Brasilialaiset papit Luokka:Katoliset piispat Luokka:Vuonna 1924 syntyneet Luokka:Vuonna 2013 kuolleet
Naivismia

Naivismia on huumoriyhtye Pedro’s Heavy Gentlemenin kuudes, vuonna 1984 julkaistu studioalbumi. Albumi on yhtyeen ensimmäinen, jolla ei ole vierailevia laulajia. Kaikissa kappaleissa laulaa yhtyeen johtohahmo Pedro Hietanen. Levyn tunnetuin kappale on ”Palmu ja tähti”, josta tehtiin myös musiikkivideo Hittimittari-televisio-ohjelmaan. Albumin kansikuvan on tehnyt Markus Heikkerö. Kansikuva toteutettiin ruiskumaalauksena, ja se on nykyään nykytaiteen museo Kiasman kokoelmissa.Flinkkilä 2024, s. 31. Albumi julkaistiin Kerberos-levymerkillä LP-levynä ja C-kasettina. Albumia ei ole julkaistu CD-levynä. == Kappaleet == Kaikki kappaleet säveltänyt ja sovittanut Pedro Hietanen ja sanoittanut Jukka Itkonen, ellei toisin mainita. === A-puoli === # # # # # # === B-puoli === # * # # # # == Kokoonpano == === Pedro’s Heavy Gentlemen === * Pedro Hietanen – piano, harmonikka, syntetisaattori, laulu * Hannu Lemola – rummut * Pekka Pohjola – bassokitara * Luumu Kaikkonen – kitara * Hasse Walli – kitara * Janne Louhivuori – kitara * Seppo Rannikko – tenorisaksofoni * Pepa Päivinen – huilu, tenori- ja alttosaksofonit * Markku Johansson – trumpetti * Tom Bildo – vetopasuuna * Nappi Ikonen – lyömäsoittimet * Hassan Bah – lyömäsoittimet * Pave Maijanen – taustalaulu (Henri Rousseau -kuoro) === Tuotanto === * Dan Tigerstedt – äänitys (äänitetty Takomo-studiossa syyskuussa 1984) * Pedro Hietanen – tuottaja * Markus Heikkerö – kannen suunnittelu ja kuvitus == Lähteet == * === Viitteet === == Aiheesta muualla == * Palmu ja tähti -kappaleen musiikkivideo Hittimittari-ohjelmassa Luokka:Vuoden 1984 albumit Luokka:Pedro’s Heavy Gentlemenin albumit Luokka:Pedro Hietasen tuottamat albumit
Antônio Ribeiro de Oliveira

Antônio Ribeiro de Oliveira (10. kesäkuuta 1926 – 28. helmikuuta 2017) oli brasilialainen roomalaiskatolinen arkkipiispa. Hänet vihittiin papiksi 2. huhtikuuta 1949 ja nimitettiin Goiânian arkkihiippakunnan vihkipiispaksi sekä Arindelan titulaaripiispaksi 25. elokuuta 1961. Piispaksi vihkiminen seurasi 29. lokakuuta. Pääkonsekraattorina toimi Fernando Gomes dos Santos, jota avustivat Abel Ribeiro Camelo ja José Lázaro Neves.Catholic-Hierarchy.org: Archbishop Antônio Ribeiro de Oliveira Ribeiro de Oliveira sai 19. joulukuuta 1975 nimityksen Ipamerin piispaksi ja 23. lokakuuta 1985 Goiânian arkkipiispaksi. Hän jäi eläkkeelle 8. toukokuuta 2002. Ribeiro de Oliveira osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2017 kuolleet
Celso Pereira de Almeida

Celso Pereira de Almeida (7. maaliskuuta 1928 Santa Cruz do Rio Pardo – 11. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. elokuuta 1953 ja nimitettiin Porto Nacionalin hiippakunnan vihkipiispaksi sekä Camplumin titulaaripiispaksi 31. tammikuuta 1972. Piispaksi vihkiminen seurasi 22. huhtikuuta. Pääkonsekraattorina toimi Fernando Gomes dos Santos, jota avustivat Alain Marie Hubert Antoine Jean Roland du Noday ja Vicente Angelo José Marchetti Zioni.Catholic-Hierarchy.org: Bishop Celso Pereira de Almeida, O.P. Pereira de Almeida sai 14. tammikuuta 1975 nimityksen Porto Nacionalin koadjuuttoripiispaksi, ja 5. toukokuuta 1976 hänestä tuli sen piispa. 25. tammikuuta 1995 hän sai nimityksen Itumbiaran hiippakunnan piispaksi, jona hän toimi, kunnes erosi tehtävistään 6. toukokuuta 1998. == Lähteet == Luokka:Brasilialaiset papit Luokka:Katoliset piispat Luokka:Vuonna 1928 syntyneet Luokka:Vuonna 2014 kuolleet
Antônio Lino da Silva Dinis

Antônio Lino da Silva Dinis (22. helmikuuta 1943 – 1. joulukuuta 2013) oli brasilialainen roomalaiskatolinen piispa. Hänet vihittiin papiksi 15. elokuuta 1966 ja nimitettiin Itumbiaran hiippakunnan piispaksi 24. helmikuuta 1999. Piispaksi vihkiminen seurasi 1. toukokuuta. Pääkonsekraattorina toimi Alfio Rapisarda, jota avustivat José de Lima ja Jorge Ferreira da Costa Ortiga.Catholic-Hierarchy.org: Bishop Antônio Lino da Silva Dinis == Lähteet == Luokka:Brasilialaiset papit Luokka:Katoliset piispat Luokka:Vuonna 1943 syntyneet Luokka:Vuonna 2013 kuolleet
Urbano José Allgayer

Urbano José Allgayer (16. maaliskuuta 1924 – 14. toukokuuta 2019) oli brasilialainen roomalaiskatolinen piispa. Hänet vihittiin papiksi 10. joulukuuta 1950 ja nimitettiin Porto Alegren arkkihiippakunnan vihkipiispaksi sekä Tunnunan titulaaripiispaksi 5. helmikuuta 1974. Piispaksi vihkiminen seurasi 24. maaliskuuta. Pääkonsekraattorina toimi Alfredo Vicente Scherer, jota avustivat Alberto Frederico Etges ja Nei Paulo Moretto.Catholic- Hierarchy.org: Bishop Urbano José Allgayer Allgayer sai 4. helmikuuta 1982 nimityksen Passo Fundon piispaksi, jona hän toimi, kunnes jäi eläkkeelle 19. toukokuuta 1999. == Lähteet == Luokka:Brasilialaiset papit Luokka:Katoliset piispat Luokka:Vuonna 1924 syntyneet Luokka:Vuonna 2019 kuolleet
Peter Chung Hoan Ting

Peter Chung Hoan Ting (s. 10. syyskuuta 1928) on malesialainen roomalaiskatolinen arkkipiispa. Hänet vihittiin papiksi 26. syyskuuta 1954 ja nimitettiin Kota Kinabalun apostoliseksi koadjuuttorivikaariksi sekä Acelumin titulaaripiispaksi 1. syyskuuta 1970. Piispaksi vihkiminen seurasi 15. marraskuuta. Pääkonsekraattorina toimi James Buis, jota avustivat Dominic Vendargon ja Gregory Yong Sooi Ngean.Catholic-Hierarchy.org: Archbishop Peter Chung Hoan Ting Chung Hoan Tingista tuli Kota Kinabalun apostolinen vikaari vuonna 1972, ja 30. tammikuuta 1975 hän sai nimityksen Kuchingin apostoliseksi vikaariksi. 31. toukokuuta 1976 hänestä tuli sen arkkipiispa, jona hän toimi, kunnes jäi eläkkeelle 21. kesäkuuta 2003. == Lähteet == Luokka:Malesialaiset papit Luokka:Katoliset arkkipiispat Luokka:Vuonna 1928 syntyneet Luokka:Elävät henkilöt
Corry Evans

Corry John Evans (s. 30. heinäkuuta 1990) on pohjoisirlantilainen jalkapalloilija, joka pelaa keskikenttäpelaajana. Hän edustaa Englannin mestaruussarjassa pelaavaa Sunderlandia. Evans on Manchester Unitedin kasvatti, muttei pelannut seuran edustusjoukkueessa yhtään ottelua. Hän pelasi yhden liigaottelun ollessaan lainalla Englannin ykkösliigan Carlislessa syksyllä 2010. Kevätkauden 2011 hän oli lainalla Hull Cityssä ja siirto vakinaistettiin seuraavana kesänä. Hän pelasi Hullissa kaikkiaan 93 mestaruussarjaottelua ja teki kuusi maalia. Evans siirtyi vajaan miljoonan euron siirtosummalla Blackburn Roversiin kesällä 2013. Hän pelasi seurassa kauden 2020–2021 loppuun mennessä 206 liigaottelua, joissa hän teki neljä maalia. Evans on pelannut vuodesta 2009 alkaen Pohjois-Irlannin maajoukkueessa 69 maaottelua ja tehnyt kaksi maalia. Hän oli avauskokoonpanossa kolmessa Pohjois-Irlannin ottelussa EM-kilpailuissa 2016. Hän on pelannut 15 MM- ja 22 EM-karsintaottelua. (tilanne heinäkuun 2022 lopussa) Corry Evansin veli on jalkapalloilija Jonny Evans. == Lähteet == Luokka:Pohjoisirlantilaiset jalkapalloilijat Luokka:Elävät henkilöt Luokka:Vuonna 1990 syntyneet
Tomé Ferreira da Silva

Tomé Ferreira da Silva (s. 17. toukokuuta 1961) on brasilialainen roomalaiskatolinen piispa. Hänet vihki papiksi Campanhan hiippakuntaan Aloísio Ariovaldo Amaral 1. tammikuuta 1987, ja hänet nimitettiin São Paulon arkkihiippakunnan vihkipiispaksi sekä Giufin titulaaripiispaksi 9. maaliskuuta 2005. Piispaksi vihkiminen seurasi 13. toukokuuta. Pääkonsekraattorina toimi Cláudio Hummes, jota avustivat Ricardo Pedro Chaves Pinto Filho ja Diamantino Prata de Carvalho.Catholic-Hierarchy.org: Bishop Tomé Ferreira da Silva == Lähteet == Luokka:Brasilialaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Irokeesi (hiustyyli)

Irokeesi, usein myös mohikaani (engl. mohawk), on erityisesti alakulttuurien, ensisijaisesti punkin, parissa suosittu hiustyyli. Irokeesissä pään keskikohdan hiusten on annettu kasvaa pidemmäksi, kun taas pään sivut on leikattu lyhyemmiksi, siiliksi, ajettu kaljuiksi tai ajettu eri kuvioita. Keskelle jätetyt hiukset nostetaan pystyyn esimerkiksi hiuslakalla tai kuumalla sokerivedellä. Föönataan kuivaksi niin kestää paremmin.Jussi Saarinen: Näin teet irokeesin PuntalaanLempäälän-Vesilahden Sanomat 3.6.2014. Viitattu 29.5.2022 Punk-tyyliset henkilöt eli punkkarit kasvattavat irokeesinsä joskus jopa lähes metrin pituisiksi, ja värjäävät ne räikeillä väreillä. Sana "irokeesi" juontaa juurensa Amerikan irokeesi-intiaaneihin, joiden tunnusomaisena piirteenä on pidetty irokeesin tyylisiä kampauksia. == Lähteet == Luokka:Hiustyylit
John Martin Dougherty

John Martin Dougherty (29. huhtikuuta 1932 Scranton – 16. huhtikuuta 2022) oli yhdysvaltalainen roomalaiskatolinen piispa. Hänet vihittiin papiksi Scrantonin hiippakuntaan 15. kesäkuuta 1957 ja nimitettiin sen vihkipiispaksi sekä Sufetulan titulaaripiispaksi 7. helmikuuta 1995. Piispaksi vihkiminen seurasi 7. maaliskuuta. Pääkonsekraattorina toimi James Clifford Timlin, jota avustivat Joseph Carroll McCormick ja Francis Xavier DiLorenzo.Catholic- Hierarchy.org: Bishop John Martin Dougherty Dougherty jäi eläkkeelle 31. elokuuta 2009. == Lähteet == Luokka:Yhdysvaltalaiset katoliset piispat Luokka:Vuonna 1932 syntyneet Luokka:Vuonna 2022 kuolleet
James Clifford Timlin

James Clifford Timlin (5. elokuuta 1927 Scranton, Pennsylvania– 9. huhtikuuta 2023 Scranton, Pennsylvania) oli yhdysvaltalainen roomalaiskatolinen piispa. Hänet vihki papiksi Scrantonin hiippakuntaan Martin John O'Connor 16. heinäkuuta 1951. Hänet nimitettiin sen vihkipiispaksi ja Gunugusin titulaaripiispaksi 26. heinäkuuta 1976. Piispaksi vihkiminen seurasi 21. syyskuuta. Pääkonsekraattorina toimi Joseph Carroll McCormick, jota avustivat John Raphael Quinn ja Stanley Joseph Ott.Catholic-Hierarchy.org: Bishop James Clifford Timlin Timlin sai 24. huhtikuuta 1984 nimityksen Scrantonin piispaksi, jona hän toimi, kunnes jäi eläkkeelle 25. heinäkuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1927 syntyneet Luokka:Vuonna 2023 kuolleet
John Raphael Quinn

John Raphael Quinn (28. maaliskuuta 1929 – 22. kesäkuuta 2017) oli yhdysvaltalainen roomalaiskatolinen arkkipiispa. Hänet vihittiin papiksi San Diegon hiippakuntaan 19. heinäkuuta 1953 ja nimitettiin sen vihkipiispaksi sekä Thisiduon titulaaripiispaksi 21. lokakuuta 1967. Piispaksi vihkiminen seurasi 12. joulukuuta. Pääkonsekraattorina toimi Luigi Raimondi, jota avustivat Francis James Furey ja Frederick William Freking.Catholic- Hierarchy.org: Archbishop John Raphael Quinn Quinn sai 30. marraskuuta 1971 nimityksen Oklahoma City-Tulsan hiippakunnan piispaksi ja 13. joulukuuta 1972 Oklahoma Cityn arkkipiispaksi. Hänet nimitettiin 16. helmikuuta 1977 ja asetettiin 26. huhtikuuta San Franciscon arkkipiispaksi, jona hän toimi, kunnes erosi tehtävistään 27. joulukuuta 1995. == Lähteet == Luokka:Yhdysvaltalaiset katoliset arkkipiispat Luokka:Vuonna 1929 syntyneet Luokka:Vuonna 2017 kuolleet
Eusebius Joseph Beltran

Eusebius Joseph Beltran (s. 31. elokuuta 1934) on yhdysvaltalainen roomalaiskatolinen arkkipiispa. Hänet vihittiin papiksi Atlantan hiippakuntaan 14. toukokuuta 1960 ja nimitettiin Tulsan hiippakunnan piispaksi 17. helmikuuta 1978. Piispaksi vihkiminen seurasi 20. huhtikuuta. Pääkonsekraattorina toimi Charles Alexander K. Salatka, jota avustivat Thomas Andrew Donnellan ja Andrew Joseph McDonald.Catholic-Hierarchy.org: Archbishop Eusebius Joseph Beltran Beltran sai 24. marraskuuta 1992 nimityksen Oklahoma Cityn arkkipiispaksi, joksi hänet asetettiin 22. tammikuuta 1993. Hän jäi eläkkeelle 16. joulukuuta 2010. == Lähteet == Luokka:Yhdysvaltalaiset katoliset arkkipiispat Luokka:Vuonna 1934 syntyneet Luokka:Elävät henkilöt
Antônio Reis

Antônio Reis (28. lokakuuta 1885 – 14. syyskuuta 1960) oli brasilialainen roomalaiskatolinen piispa. Hänet vihittiin papiksi 30. marraskuuta 1910 ja nimitettiin Santa Marian hiippakunnan piispaksi 31. heinäkuuta 1931. Piispaksi vihkiminen seurasi 13. joulukuuta. Pääkonsekraattorina toimi João Batista Becker, jota avustivat Hermeto José Pinheiro ja Joaquim Ferreira de Melo.Catholic-Hierarchy.org: Bishop Antônio Reis. Reis asetettiin virkaansa 13. tammikuuta 1932, ja hän toimi siinä, kunnes kuoli 74 vuoden iässä. == Lähteet == Luokka:Brasilialaiset papit Luokka:Katoliset piispat Luokka:Vuonna 1885 syntyneet Luokka:Vuonna 1960 kuolleet
Theodore Reed

Theodore Reed (18. kesäkuuta 1887 Cincinnati, Ohio – 22. helmikuuta 1959 San Diego, Kalifornia) oli yhdysvaltalainen elokuvaohjaaja, mutta toimi myös näyttelijänä, käsikirjoittajana ja tuottajana. Hän oli Yhdysvaltain elokuva- akatemian johtajan virassa vuodet 1933–1934. Reed syntyi vuonna 1887 Ohion Cincinnatissa ja kävi koulua Michiganin yliopistossa Ann Arborin kaupungissa. Reed aloitti viihdeuransa käsikirjoittana Douglas Fairbanksin tuotantoyhtiö Douglas Fairbanks Picturesilla vuonna 1918. Samana vuonna hän myös teki elokuvadebyyttinsä, mutta teki loppujen lopuksi vain kolme elokuvaa. Vuonna 1921 Reed teki ohjausdebyyttinsä The Nut, jossa pääosaa esitti Douglas Fairbanks. 1920-luvulla Reed toimi tuotantopäällikkönä Fairbanksin tuotantoyhtiössä ja työskenteli muun muassa Fairbanksin arvostetuimmassa elokuvassa Bagdadin varas (1924). Äänielokuvien alkuaikoina Reed alkoi työskennellä United Artistsilla ohjaajana. Vuonna 1932 Reedistä tuli apulaistuottaja ja vuonna 1936 Reed palasi ohjaamaan. Hän ohjasi muun muassa elokuvia Tropiikin öitä (1938), I'm from Missouri (1939) ja Those Were the Days! (1940). Theodore Reed kuoli 71-vuotiaana 22. helmikuuta 1959 San Diegossa, Kaliforniassa. == Aiheesta muualla == * * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Yhdysvaltalaiset näyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset mykkäelokuvien näyttelijät Luokka:Vuonna 1887 syntyneet Luokka:Vuonna 1959 kuolleet
José Baréa

José Baréa (19. tammikuuta 1893 – 19. marraskuuta 1951) oli brasilialainen roomalaiskatolinen piispa. Hänet vihittiin papiksi 2. huhtikuuta 1918 ja nimitettiin Caxiasin hiippakunnan piispaksi 23. syyskuuta 1935. Piispaksi vihkiminen seurasi 19. tammikuuta 1936. Pääkonsekraattorina toimi João Batista Becker, jota avustivat Joaquim Ferreira de Melo ja Antônio Reis.Catholic- Hierarchy.org: Bishop José Baréa Baréa kuoli 58-vuotiaana virassa. == Lähteet == Luokka:Brasilialaiset papit Luokka:Katoliset piispat Luokka:Vuonna 1893 syntyneet Luokka:Vuonna 1951 kuolleet
Otto Georgens

pienoiskuva|200px|Otto Georgens Otto Georgens (s. 2. joulukuuta 1950) on saksalainen roomalaiskatolinen piispa. Hänet vihittiin papiksi Speyerin hiippakuntaan 26. kesäkuuta 1977 ja nimitettiin sen vihkipiispaksi sekä Gubalianan titulaaripiispaksi 27. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Anton Schlembach, jota avustivat Ernst Gutting ja Franziskus Eisenbach.Catholic-Hierarchy.org: Bishop Otto Georgens == Lähteet == Luokka:Saksalaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Paul-Werner Scheele

Paul-Werner Scheele (6. huhtikuuta 1928 – 10. toukokuuta 2019Würzburger Altbischof Paul-Werner Scheele gestorben ) oli saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 29. maaliskuuta 1952. Hänet nimitettiin sen vihkipiispaksi ja Druasin titulaaripiispaksi 20. tammikuuta 1975. Piispaksi vihkiminen seurasi 9. maaliskuuta. Pääkonsekraattorina toimi Johannes Joachim Degenhardt, jota avustivat Paul Heinrich Nordhues ja Friedrich Maria Rintelen.Catholic- Hierarchy.org: Bishop Paul-Werner Scheele Scheele sai 31. elokuuta 1979 nimityksen Würzburgin hiippakunnan piispaksi, joksi hänet asetettiin 21. lokakuuta. Hän jäi eläkkeelle 14. heinäkuuta 2003. == Lähteet == Luokka:Saksalaiset papit Luokka:Katoliset piispat Luokka:Vuonna 1928 syntyneet Luokka:Vuonna 2019 kuolleet
Lupa olla nainen

Lupa olla nainen on Kirsi Virtasen vuonna 2008 ilmestynyt kirja. == Aiheesta muualla == * Irisvik, Satu: Worlds apart. Metro 19.5.2008. * Luukannel, Saara: Tytöstä mummuksi – kehdosta hautaan. Agricolan kirja-arvostelut 13.5.2008. Luokka:Suomalaiset kirjat feminismistä Luokka:Vuoden 2008 kirjat
Ulrich Boom

Ulrich Boom (s. 25. syyskuuta 1947) on saksalainen roomalaiskatolinen piispa. Paul-Werner Scheele vihki hänet 27. heinäkuuta 1983 diakoniksi ja 25. helmikuuta 1984 papiksi Würzburgin hiippakuntaan.Catholic-Hierarchy.org: Bishop Ulrich Boom 6\. joulukuuta 2008 Boom sai nimityksen Würzburgin vihkipiispaksi ja Sullectumin titulaaripiispaksi. Hänet vihittiin piispaksi 25. tammikuuta 2009. Pääkonsekraattorina toimi Friedhelm Hofmann, jota avustivat Scheele ja Helmut Bauer. == Lähteet == Luokka:Saksalaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Friedhelm Hofmann

Friedhelm Hofmann (s. 12. toukokuuta 1942) on saksalainen roomalaiskatolinen piispa. Hänet vihki papiksi Kölnin arkkihiippakuntaan Joseph Höffner 3. helmikuuta 1969. Hänet nimitettiin Kölnin vihkipiispaksi ja Tadduan titulaaripiispaksi 25. heinäkuuta 1992. Piispaksi vihkiminen seurasi 13. syyskuuta. Pääkonsekraattorina toimi Joachim Meisner, jota avustivat Josef Plöger ja Walter Theodor Jansen.Catholic-Hierarchy.org: Bishop Friedhelm Hofmann Hofmann sai 25. kesäkuuta 2004 nimityksen Würzburgin piispaksi, joksi hänet asetettiin 19. syyskuuta. == Lähteet == Luokka:Saksalaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Dominic Kokkat

Dominic Kokkat CST (s. 23. helmikuuta 1932) on intialainen katolinen piispa. Hänet vihittiin papiksi 4. lokakuuta 1960 ja nimitettiin Gorakhpurin syyrialais-malabarilaisen hiippakunnan piispaksi 19. kesäkuuta 1984. Piispaksi vihkiminen seurasi 4. lokakuuta. Pääkonsekraattorina toimi Joseph Parecattil, jota avustivat Antony Padiyara ja Patrick Paul D'Souza.Catholic-Hierarchy.org: Bishop Dominic Kokkat, C.S.T. Kokkat jäi eläkkeelle 15. heinäkuuta 2006. == Lähteet == Luokka:Intialaiset katoliset piispat Luokka:Vuonna 1932 syntyneet Luokka:Elävät henkilöt
Arthur Luysterman

Arthur Luysterman (s. 18. maaliskuuta 1932) on belgialainen roomalaiskatolinen piispa. Hänet vihittiin papiksi Gentin hiippakuntaan 26. elokuuta 1956 ja nimitettiin sen koadjuuttoripiispaksi 13. heinäkuuta 1990. Piispaksi vihkiminen seurasi 21. lokakuuta. Pääkonsekraattorina toimi Léonce Albert Van Peteghem, jota avustivat Godfried Danneels, Robert-Joseph Mathen, Jean Huard ja Paul Van den Berghe.Catholic-Hierarchy.org: Bishop Arthur Luysterman Luystermanista tuli 27. joulukuuta 1991 Gentin piispa, jona hän toimi, kunnes erosi tehtävistään 19. joulukuuta 2003. == Lähteet == Luokka:Belgialaiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
Matthew Francis Ustrzycki

Matthew Francis Ustrzycki (s. 25. maaliskuuta 1932) on kanadalainen roomalaiskatolinen piispa. Hänet vihittiin papiksi Hamiltonin hiippakuntaan 30. toukokuuta 1959 ja nimitettiin sen vihkipiispaksi sekä Nationan titulaaripiispaksi 10. toukokuuta 1985. Piispaksi vihkiminen seurasi 3. heinäkuuta. Pääkonsekraattorina toimi Anthony Frederick Tonnos, jota avustivat Joseph Lawrence Wilhelm ja John Michael Sherlock.Catholic-Hierarchy.org: Bishop Matthew Francis Ustrzycki Ustrzycki jäi eläkkeelle 1. kesäkuuta 2007. == Lähteet == Luokka:Kanadalaiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
Rodópi

Rodópi (, ; myös Rodópit, Rodópivuoret, Rhodope) on vuoristo Kaakkois- Euroopassa Bulgarian ja Kreikan rajalla. Sen korkein huippu on Bulgarian puolella sijaitseva Golyam Perelik, jonka korkeus on 2 191 metriä. Korkein huippu Kreikan puolella on Delimpóska (Δελημπόσκα, 1 953 m). Rodópivuoriston pinta-ala on noin 19 000 neliökilometriä. Sen pituus itä-länsisuunnassa on noin 240 kilometriä ja leveys pohjois-eteläsuunnassa noin 97 kilometriä. Vuoristosta suurin osa, noin 82 %, sijaitsee Bulgarian alueella maan eteläosassa. Se on maan suurin vuoristo ja käsittää seitsemäsosan maan pinta- alasta. Kreikan puolella vuoristo sijaitsee Itä-Makedonian ja Traakian alueella maan koillisosassa. Kreikan Rodópin alueyksikkö on saanut nimensä vuoristosta. Vuoristo jaetaan usein korkeampaan Läntiseen Rodópiin ja matalampaan Itäiseen Rodópiin. Keskisellä Rodópilla sijaitsevat Koúla-vuoret. Rodópivuorten pohjoispuolella sijaitsevia vuorijonoja Bulgariassa ovat Rila- ja Pirin-vuoristot. Läntisillä Rodópivuorilla on mannerilmasto ja Itäisillä Rodópeilla välimerellinen ilmasto. Alueen kasvillisuus on erittäin monipuolinen. Lajeja on tunnistettu yli 11 900 ja monet niistä ovat kotoperäisiä. Lintulajeista tunnetuimpia ovat päiväpetolinnut kuten keisarikotka, muuttohaukka, hanhikorppikotka ja pikkukorppikotka. Vuorilla on useita luonnonsuojelualueita. Kreikkalaisessa mytologiassa vuoristo on saanut nimensä najadi-nymfi Rhodopesta, joka oli Hebroksen tai Strymonin tytär ja Haimoksen sisar tai puoliso. Haimos ja Rhodope loukkasivat jumalia kutsumalla toisiaan nimillä ”Zeus” ja ”Hera”, minkä johdosta heidät muutettiin rangaistukseksi vuoriksi. Vuoristo oli mytologiassa myös Orfeuksen syntymäpaikka. == Lähteet == == Aiheesta muualla == Luokka:Bulgarian ja Kreikan raja Luokka:Bulgarian maantiede Luokka:Kreikan vuoristot Luokka:Rodópi (alueyksikkö)
ADAC Formel Masters

ADAC Formula Masters oli saksalainen moottoriurheilusarja, joka perustettiin vuonna 2008. Sarjan kilpailut ajettiin pääosin Saksassa. Pisteitä jaettiin jokaisessa kolmessa startissa pisteitä kymmenelle parhaalle järjestyksissä 25, 15, 12, 10, 8, 6, 4, 3, 2, 1. Paalupaikasta jaettiin 3 lisäpistettä. Sarjan mestaruuden voittivat Armando Parente, Daniel Abt, Richie Stanaway, Pascal Wehrlein, Marvin Kirchhöfer, Alessio Picariello ja Mikkel Jensen. Vuosi 2014 jäi sarjan viimeiseksi ja vuodesta 2015 lähtien sarja tunnetaan jatkossa nimellä ADAC Formula 4. == Mestarit == Kausi Kuljettaja Talli 2008 Armando Parente URD Motorsport 2009 Daniel Abt Team Abt Sportsline 2010 Richie Stanaway Ma-con Motorsport 2011 Pascal Wehrlein Motopark Academy 2012 Marvin Kirchhöfer Lotus 2013 Alessio Picariello ADAC Berlin-Brandenburg e.V. 2014 Mikkel Jensen Neuhauser Racing Team Luokka:Formula-sarjat Luokka:Saksan moottoriurheilu Luokka:ADAC